***Baby Ana Milik Siapa*** (juga dikenali sebagai ***#BAMS***) merupakan sebuah siri drama romantik Malaysia 2014 arahan Shahrulezad Mohameddin dengan skrip ditulis bersama oleh Shahrulezad dan Nizam Zakaria terbitan Radius One, dibintangi oleh Cristina Suzanne, Ardell Aryana, Hairul Azreen dan Hafidz Roshdi. Ia mengisahkan tentang 5 sahabat berkawan dari zaman sekolah melalui kehidupan susah senang bersama, dan disiarkan di Slot Lestary TV3 dari 6 November 2014 hingga 29 Januari 2015 menggantikan *Selamat Pengantin Madu*.

Siri ini boleh didapati melalui penstriman dalam talian di saluran YouTube rasmi TV3.

Sinopsis
--------

Mengisahkan kisah persahabatan lima sekawan yang terdiri dari Raihana (Cristina Suzanne), Reza (Hairul Azreen), Edry (Hafidz Roshdi), Salina (Zika Ziandra) dan Qaisara (Ardell Aryana). Raihana seorang gadis tomboy, berperwatakan kasar akan menyerang sesiapa sahaja yang cuba mengutuknya. Salina dan Qaisara merupakan sahabat rapat Raihana. Edry menaruh hati pada Raihana semenjak dari sekolah menengah.

Reza lelaki yang gemar mengambil gambar menjadikan kerjaya jurugambar sebagai pekerjaannya. Dia masih menyimpan gambar-gambar lama ketika mana dia bersekolah menengah. Gambar Raihana mencuri tumpuannya. Siapa sangka dirinya yang selalu bergaduh dengan gadis tomboy itu, dalam diam mencintai Raihana. Qaisara merupakan adik angkat Edry. Qaisara diambil oleh ibunya melalui rumah anak yatim. Cara ibu angkatnya iaitu Datin Maimon (Tania Zainal) mendidiknya begitu tegas sekali. Sekaligus menyebabkan Qaisara merasa terasing di rumah itu. Pada awalnya seorang gadis yang sopan, berhijab, namun lama-kelamaan dia menanggalkan hijabnya. Hubungan Qaisara dengan ibunya begitu tegang.

Salina yang mempunyai hati terhadap Edry bercita-cita ingin mengahwini Edry. Malah Datin Maimon telah mengatur pertunangannya dengan Edry. Salina begitu gembira sekali. Namun, di sebalik kegembiraan itu ada insan yang berasa tertekan. Edry tidak mencintai Salina. Malah dia enggan untuk bertunang dengan Salina seperti mana kehendak ibunya. Edry mempunyai wanita pilihannya sendiri, iaitu Raihana. Kepulangan Raihana dari Amerika Syarikat membawa seorang anak kecil berusia 3 tahun menimbulkan tanda tanya

Pelakon
-------

### Pelakon utama

* Cristina Suzanne sebagai Raihana
* Hairul Azreen sebagai Reza
* Hafidz Roshdi sebagai Edry
* Zika Ziandra sebagai Salina/Sally
* Ardell Aryana sebagai Qaisara/Sarah
* Jelita Murni KKO sebagai Baby Ana

### Pelakon pembantu

* Megat Shahrizal sebagai Lokman
* Yasmin Hani sebagai Farah
* Tania Zainal sebagai Datin Maimon
* Balkisyh Semundur Khan sebagai Ziela
* Elvina sebagai Anis
* Halimah Naim sebagai Mak Som

Muzik dan runut bunyi
---------------------

|  |  |  |  |  |  |
| --- | --- | --- | --- | --- | --- |
| No. | Tajuk | Penulis | Penyanyi | Masa |  |
| 1. | "BAMS" | Amylea Azizan | Amylea Azizan/Roman Farouk | 3:59 |
| 2. | "#BAMS" | Amylea Azizan | Roman | 3:59 |

Lihat juga
----------

* Slot Lestary

Rujukan
-------

1. ↑  "Baby Ana Milik Siapa". bloghiburansemasa. 30 Januari 2015. Dicapai pada 18 Julai 2015.
2. ↑  *Baby Ana Milik Siapa (2014): Episod Penuh*. *YouTube*. TV3. Dicapai pada 5 Jun 2018.
3. ↑  Kenneth Chaw (20 Mac 2017). "Actor Hafidz Roshdi recalls the day he punched a guy". *Star2*. Diarkibkan daripada yang asal pada 2018-05-03. Dicapai pada 25 Julai 2017.
4. ↑  Ardini Sophia Sina (26 Julai 2015). Ardell mahu tawan layar perak *Harian Metro*. Dicapai pada 7 Februari 2017.

Pautan luar
-----------

* Laman web rasmi

| TV3: Lestary, Rabu–Khamis, 9.00 malam |
| --- |
| Sebelumnya | **Baby Ana Milik Siapa?** | Berikutnya |
| Selamat Pengantin Madu | Delina |